తెలుగు రాష్ట్రాల్లో కొద్ది రోజులుగా దంచికొట్టిన వర్షాలు తగ్గుముఖం పట్టాయి. దీనికి కారణం నైరుతి రుతుపవనాల గమనం మందగించడమే. రుతుపవనాలు విస్తరించిన తర్వాత చురుగ్గా మారాలంటే బంగాళాఖాతంలో అల్పపీడనం ఏర్పడాలి. అయితే రుతుపవనాల అరేబియా సముద్రం శాఖ చురుగ్గా ఉండడంతో దేశంలో కొన్ని ప్రాంతాల్లో వర్షాలు కురుస్తున్నాయి. ఆ ప్రభావం తెలుగు రాష్ట్రాలపై తక్కువగా ఉండడంతో వర్షాలు పెద్దగా లేవు. మరోవైపు రుతుపవనాల బంగాళాఖాతం శాఖ బలహీనపడింది. పది రోజులుగా 2 పర్యాయాలు ఉపరితల ఆవర్తనాలు ఏర్పడినా అల్పపీడనాలుగా బలపడలేదు. ప్రసుత్తం వాయవ్య బంగాళాఖాతంలో కొనసాగుతున్న ఉపరితల ఆవర్తనం దక్షిణం వైపు కొంత వరకు ప్రభావం చూపుతుండడంతో కోస్తాలో పలు ప్రాంతాల్లో చిరుజల్లులు కురుస్తున్నాయి. ఈ క్రమంలో రెండు రాష్ట్రాల్లోనూ జూలై తొలి వారంలో సాధారణం కంటే తక్కువ వర్షపాతం నమోదైంది. ఎక్కువ ప్రాంతాల్లో వర్షాభావం నెలకొంది. ఏపీలో విశాఖపట్నం, తూర్పుగోదావరి, పశ్చిమ గోదావరి జిల్లాలు తప్ప మిగిలిన అన్ని జిల్లాల్లోనూ తీవ్ర వర్షాభావమే. రాయలసీమలో సాధారణం కంటే 85ు తక్కువ వర్షపాతం నమోదైంది. తెలంగాణలో 60% తక్కువ వర్షపాతం నమోదైంది. తెలుగు రాష్ట్రాల్లో వర్షాలు పెరగాలంటే వాయవ్య బంగాళాఖాతంలో ఉపరితల ఆవర్తనం బలపడి అల్పపీడనంగా మారాలంటున్నారు వాతావరణ నిపుణులు. జులై 11 నుంచి కోస్తాలో వర్షాలు పెరుగుతాయని వాతావరణ శాఖ తెలిపింది. జులై14 నుంచి రుతుపవనాలు పుంజుకుంటాయని అంచనా వేసింది.
telugu rashtrallo koddi rojulugaa danchikottina varshaalu taggumukham pattayi. deeniki kaaranam nairuti ruthupavanaala gamanam mandaginchadame. ruthupavanaalu vistarinchina tarvaata churugga maralante bangaalaakhaatamlo alpapeedanam erpadali. ayithe ruthupavanaala arabia samudram saakha churugga undadamtho desamlo konni praantaallo varshaalu kurustunnayi. aa prabhaavam telugu rashtralapai takkuvagaa undadamtho varshaalu peddagaa levu. marovaipu ruthupavanaala bangaalaakhaatam saakha balaheenapadindi. padi rojulugaa 2 paryayalu uparitala aavartanaalu erpadina alpapeedanaalugaa balapadaledu. prasuttam vaayavya bangaalaakhaatamlo konasaagutunna uparitala aavartanam dakshinam vaipu kontha varaku prabhaavam chuuputundadamtoe kostalo palu praantaallo chirujallulu kurustunnayi. ee kramamlo rendu raashtraalloonuu juulai toli vaaramlo saadhaaranam kante takkuva varshapaatam namodaindi. ekkuva praantaallo varshaabhaavam nelakondi. epeelo visaakhapatnam, thoorpugodaavari, paschima godavari jillaalu tappa migilina anni jillaalloonuu teevra varshaabhaavame. raayalaseemalo saadhaaranam kante 85u takkuva varshapaatam namodaindi. telamgaanalo 60u takkuva varshapaatam namodaindi. telugu rashtrallo varshaalu peragalante vaayavya bangaalaakhaatamlo uparitala aavartanam balapadi alpapeedanamgaa maaraalantunnaaru vaataavarana nipunulu. julai 11 nunchi kostalo varshaalu perugutaayani vaataavarana saakha telipindi. julai14 nunchi ruthupavanaalu punjukuntaayani anchana vesindi.